Online predstave BNP Zenica – “Opšta bolnica” za Svjetski dan pozorišta

Nakon prošlosedmičnog online repertoara, Bosansko narodno pozorište Zenica nastavlja praksu gledanja predstava iz prethodnih sezona ove pozorišne Kuće putem Youtube linka.

Tako će za Svjetski dan pozorišta, u petak, 27. marta od 19.30 sati biti dostupan link za gledanje hit predstave „Opšta bolnica“ prema tekstu Hriste Bojčeva, u režiji Gorana Bulajića i u produkciji Bosanskog narodnog pozorišta Zenica. Predstava je premijerno izvedena 9. januara 2009. godine. U predstavi igraju: Robert Krajinović, Mugdim Avdagić, Predrag Jokanović, Adis Mehanović, Nusmir Muharemović, Snežana Vidović/Anđela Ilić, Faketa Salihbegović-Avdagić, Uranela Agić, Ištvan Gabor, Lana Zablocki, Rastko Femić i Dino Šekić.

U subotu, 28. marta od 11 sati najmađima će biti dostupna predstava „Kraljica Vešmašina“ prema tekstu Anice Tomić, u režiji Jelene Kovačić i u produkciji Dječije, omladinske i lutkarske scene Bosanskog narodnog pozorišta Zenica. Predstava je premijerno izvedena 12. aprila 2013. godine. U predstavi igraju: Selma Mehanović, Anđela Ilić, Miroljub Mijatović i Nusmir Muharemović.

Predstave će biti dostupne na kanalu BNP Zenica tokom cijelog vikenda.

Linkovi kojima će se moći pristupiti gledanju predstave će biti podijeljeni i na Facebook i na Instagram profilu Bosanskog narodnog pozorišta Zenica, kao i na web stranici www.bnp.ba.