„Jutarnja selfie poezija“ glumica i glumaca Bosanskog narodnog pozorišta Zenica

U sklopu online aktivnosti Bosanskog narodnog pozorišta Zenica u doba izolacije, glumice i glumci Bosanskog narodnog pozorišta Zenica će govoriti poeziju svjetskih i južnoslavenskih pjesnikinja i pjesnika u okviru projekta „Jutarnja selfie poezija“.

„Jutarnja selfie poezija“ će biti postavljana na Youtube kanalu BNP Zenica i bit će dostupna i putem Instagram i Facebook profila Bosanskog narodnog pozorišta Zenica od ponedjeljka do petka u jutarnjem terminu od 9 sati. Prva „Jutarnja selfie poezija“ će biti dostupna na Youtube kanalu BNP Zenica u petak, 10. aprila od 9 sati. I ovoga puta, glumice i glumci Bosanskog narodnog pozorišta Zenica su ujedinjeni da u ovim danima iz svojih domova govoreći poeziju pruže umjetnički užitak svim ljubiteljima lijepe riječi i interpretacije.

Kao što je i dosadašnja praksa, Bosansko narodno pozorište Zenica nastavlja sa svojim online repertoarom tokom vikenda putem svog Youtube kanala BNP Zenica.

Služba za odnose s javnošću Bosanskog narodnog pozorišta Zenica